Andecha Astur descarta presentase a les elleiciones estatales
#000000
Considera que nestos intres lo principal ye avanzar na acumulación de fuercies y nel aniciu d’un frente común asturianu, y nun supeditase a la dinámica política estatal.
#000001
Andecha Astur decidió descartar la so presencia nestes elleiciones estatales entendiendo que nestos intres ye prioritariu siguir col nuesu procesu d’acumulación de fuercies y aniciu d’un frente común asturianu, que non nun podemos permitir que seya interrumpíu por una dinámica politica estatal de la que nun esperamos ná y que ca vegada ta más distante de los intereses de los asturianos y asturianes.
#000002
P’Andecha Astur esta foi una decisión importante, porque acullá de los resultaos nes elleiciones estatales -siendo éstes xeneralmente les más estimoses en númberu votos- siempres consideró fundamental la esistencia d’una alternativa asturiana d’esquierda en tolos procesos elleutorales. Sicasí, nesti intre, y tres una fonda reflexón y analís de la situación actual, lleguemos a la concluxón de que ye preciso establecer prioridaes, y faelo como siempres fiximos, en función de los intereses d’Asturies, qu’agora mesmo pasen necesariamente pol anciu d’un frente asturianu d’esquierda amplia y tresformadora qu’articule les distintes propuestes y sensibilidaes esistentes nel nuesu país.
#000003
Ye por ello polo que non solo nun vamos participar nestes elleiciones del 23 J, sinón que tampoco nun vamos intervenir ‘dende fora’ nel desendolcu de les mesmes, y vamos siguir cola nuesa propia dinámica, pidiendo a militantes y simpatizantes un esfuerciuu suplementariu p’avanzar nel referíu procesu d’acumulación de fuercies y d’aniciu d’un frente asturianu.
#000004
Nesi sen, tamién consideramos fundamental qu’Andecha Astur siga participando con enfotu na plataforma de xunidá d’aición social que representa ‘Asturies Insumisa`. Porque sabemos valorar afayaízamente la importancia que, güei más que nunca, tienen les ferramientes movilizaores que persiguen retomar la presencia nes cais pa defender los drechos que tenemos como clas y como pueblu.
#000005
Tantu nel ámbetu políticu como nel social, Andecha Astur reitera la so dimposición absoluta, continua y constante a algamar a alcuerdos col conxuntu presones y organizaciones d’esquierda progresista que tean a Asturies como marcu específicu d’actuación.
#000006
Andecha Astur desixe que los Centros Educativos nun seyan oxetu de propaganda militarista
#000007
Tu dirección de correo electrónico no será publicada. Los campos obligatorios están marcados con *
#000009
Guarda mi nombre, correo electrónico y web en este navegador para la próxima vez que comente.
#000010
Encuesta: ¿Qué tipu de mausoléu dedicarán a Areces?
#000011
El sociólogu Antón Fuertes apondera les 60 propuestes d’Andecha Astur pa l’Asturies periférica
#000012
Propuestes escontra la precariedá pal futuro D'Asturies
#000014